Kempiniečiai

Kempiniečiai (Polyporales) – papėdgrybių (Basidiomycetes) klasės grybų eilė.

Grybų himenoforas nelakštelinis (išskyrus kai kurias kempininių šeimos rūšis). Dauguma šių grybų yra aktyvūs gyvos ir negyvos medienos ardytojai. Jų grybiena dažniausiai išsivysto medienoje, iš kurios ima maisto medžiagas, paviršiuje išaugindama vaisiakūnius. Vaisiakūniai dažniausiai bekočiai, subrendę greitai nesuyra, jų gyvenimo trukmė – nuo kelių savaičių iki kelių mėnesių, kai kurie daugiamečiai.

Iš viso žinoma apie 4000 kempiniečių rūšių, Lietuvoje – apie 450. Mūsų krašte labiau žinomos šios šeimos:

Šeima. Albatrellaceae
 Dirvapintė (Albatrellus). Auga ant žemės. Jauni vaisiakūniai valgomi.

Šeima. Pintaininiai (Fomitopsidaceae)
 Miltakempė (Amylocystis). Sukelia rudąjį puvinį.
 Vinguris (Daedalea)
 Pintainė (Fomitopsis). Sukelia rudąjį medienos puvinį.
 Maumpintė (Laricifomes). Auga ant maumedžių.
 Pintenis (Piptoporus). Kiekviena rūšis auga tik ant tam tikrų lapuočių medžių.
 Postija (Postia). Sukelia rudąjį medienos puvinį.

Šeima. Blizgutiniai (Ganodermataceae)
 Blizgutis (Ganoderma)

Šeima. Gloeophyllaceae
 Tinklūnas (Gloeophyllum)

Šeima. Hapalopilaceae
 Auksaporis (Aurantiporus). Auga ant gyvų ir negyvų lapuočių medžių kamienų.
 Kamščiapintė (Bjerkandera)
 Vaškapintė (Ceriporia). Auga ant lapuočių medžių medienos.
 Vaškapintėlė (Ceriporiopsis). Auga ant spygliuočių ir lapuočių medienos.
 Klimokas (Climacocystis). Auga ant gyvų ir negyvų spygliuočių medžių kamienų ir kelmų, sukelia baltąjį medienos puvinį.
 Gleiviaporis (Gloeoporus). Sukelia medienos puvinį.
 Minkštenis (Hapalopilus). Sukelia baltąjį medienos puvinį.
 Kelmenė (Ischnoderma). Auga ant negyvų spygliuočių, rečiau lapuočių medžių medienos.
 Sunkapintė (Leptoporus). Auga ant spygliuočių medienos, sukelia rudąjį medienos puvinį.
 Gijapintė (Porpomyces). Auga ant spygliuočių ir lapuočių medienos, sukelia baltąjį medienos puvinį.
 Odapintė (Spongipellis). Auga ant gyvų ir negyvų lapuočių medžių, sukelia baltąjį medienos puvinį.

Šeima. Meripilaceae
 Vingiaporis (Abortiporus). Auga ant lapuočių medžių medienos arba ant šaknų.
 Antrodija (Antrodia). Dažniausiai auga ant spygliuočių medienos. Sukelia rudąjį medienos puvinį.
 Grifolė (Grifola). Auga ant medžių šaknų  arba kamienų pašaknyse.
 Minkštapintė (Physisporinus). Sukelia puvinį, gana greitai ardo medieną.
 Kietūnis (Rigidoporus). Auga ant lapuočių medienos, sukelia baltąjį medienos puvinį.

Šeima. Kempininiai (Polyporaceae)
 Cerena (Cerrena)
 Vingurėlis (Daedaleopsis)
 Urvuotė (Datronia)
 Kelmenis (Dichomitus)
 Pintis (Fomes)
 Virvuotė (Funalia)
 Geltonpintė (Laetiporus)
 Lakštapintė (Lenzites)
 Miltapintė (Oligoporus)
 Skylutis (Perenniporia)
 Rudapintė (Phaeolus)
 Skylėtbudė (Polyporus)
 Raudonpintėlė (Pycnoporellus)
 Raudonpintė (Pycnoporus)
 Ragapintė (Skeletocutis)
 Baltapintė (Tyromyces)
 Kempė (Trametes)
 Kempelė (Trichaptum)

Šeima. Raukšliniai (Sparassidaceae)

Šeima. Steccherinaceae
 Antrodijėlė (Antrodiella). Auga ant negyvos medienos.
 Žievenukas (Diplomitoporus). Auga ant negyvų spygliuočių ir lapuočių medžių medienos, sukelia puvinį.
 Šeriapintė (Junghuhnia). Auga ant negyvų lapuočių ir spygliuočių medžių, sukelia puvinį.